PRM / Nyt grønt mandskab i Favrskov Kommune - Newsbreak.dk
PRM / Nyt grønt mandskab i Favrskov Kommune
4. april 2018 07:01 | Af: Ritzau Info
“Vi har opdelt vedligeholdelsen af kommunens arealer i forskellige fag-entrepriser, hvor formålet er, at der kommer specialister på de enkelte opgaver. Vi har været igennem en lang proces med kvalitetsbeskrivelser, hvor det nøje er blevet beskrevet, hvad der skal udføres i praksis. Opsætningen er ny for os, så vi glæder os til at se, hvad der kommer af udbytte,” siger skov- og landskabsingeniør i Favrskov Kommune, Jakob Vive Jensen.
“Vi arbejder allerede for en del kommuner forskellige steder i Danmark og ved, hvilke krav der stilles, og hvordan vi leverer det bedste produkt og den bedste service. Samtidig kender vi lokalområdet gennem de kunder, vi allerede har, og kan bruge den viden i arbejdet for Favrskov Kommune,” siger Martin Damhus Knørr, der er entrepriseleder i OKNygaard.
“Som noget nyt har vi ansat to teamledere med fokus udelukkende på denne opgave, så de har haft god tid til at få en dyb forståelse af det hele, inden vi starter op. Det har givet mulighed for at indgå i dialog med kommunens folk, så vi har fået indflydelse på løsning af opgaverne,” fortæller Martin Damhus Knørr.
Og Favrskov Kommune har allerede nu høje forventninger til samarbejdet: “Vores forventning er, at driften kører stabilt og er i gode og sikre hænder. Vi har lavet et kvalitetsløft af vores pleje, så byområder bliver bundet tættere sammen,” siger Jakob Vive Jensen.
“Vi har planlagt det hele grundigt – så nu mangler vi bare, at folk og maskiner kan komme i gang,” siger Nicolai Nørgaard, der tydeligt glæder sig til de nye opgaver.
Læs hele pressemeddelelsen på Via Ritzau her: https://via.ritzau.dk/pressemeddelelse/nyt-gront-mandskab-i-favrskov-kommune?releaseId=12554093